Document ID: 31986R3127

NEUVOSTON ASETUS (ETY) N:o 3127/86,
annettu 13 päivänä lokakuuta 1986,
herneitä, härkäpapuja ja makeita lupiineja koskevista erityistoimenpiteistä annetun asetuksen (ETY) N:o 1431/82 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
asetuksen (ETY) N:o 1431/82(3), sellaisena kuin se on viimeksi muutettuna asetuksella (ETY) N:o 1485/85(4), 3 artiklassa säädetään, että kyseisille tuotteille myönnetään tukea tietyin edellytyksin; tämä tuki riippuu tuotteiden käytön mukaan soijakakkujen maailmanmarkkinoiden keskihinnasta tai herneiden ja härkäpapujen maailmanmarkkinoiden keskihinnasta; nämä edellä mainitun asetuksen 4 artiklan 1 ja 2 kohdan mukaisesti määritettävät hinnat eivät saa olla useiden hintojen laskennallisia keskiarvoja, jotka kätkevät markkinoiden todellisen kehityksen vaan kyseisten markkinoiden keskimääräisiä suuntauksia edustavia hintoja; sana "keski-" ilmaisuissa "soijakakkujen maailmanmarkkinoiden keskihinta" ja "herneiden ja härkäpapujen maailmanmarkkinoiden keskihinta" voi aiheuttaa tulkintavaikeuksia, joita olisi vältettävä,
ON ANTANUT TÄMÄN ASETUKSEN:
1 artikla
Poistetaan asetuksen (ETY) N:o 1431/82 3 artiklan 1 ja 2 kohdasta ja 4 artiklan 1 kohdasta sana "keski-".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 13 päivänä lokakuuta 1986.

Labels: 2
17
19
6